#### E L Ő T E R J E S Z T É S

### Szombathely Megyei Jogú Város Közgyűlése

### Gazdasági és Városstratégiai Bizottságának

**2016. áprilisi ülésére**

*Átjárási szolgalommal terhelt terület felújításának támogatása*

A Wesselényi Miklós utca 34. szám alatti társasház kapualja a volt „VASÉP E telep” területének átalakítása és beépítése 2002 óta biztosítja a belső, közterületté átalakított területek megközelítését.

A telekalakítással egy időben nem történt meg az átjárási szolgalom bejegyzése, ennek rendezésével kapcsolatban kereste fel Önkormányzatunkat a társasház közös képviselője.

Kérése szerint az elmúlt években az átjáró forgalom az épületrészben olyan károkat is okozott, amelyek a szerkezetet statikailag is veszélyeztetik. Ezek kijavítása érdekében az előzetes becslések szerint bruttó 1.300 eFt támogatást kérnek.

A lakó épület állagának további védelme érdekében forgalom technikai jelzések kihelyezését is kérték, melyek kihelyezését az út-, hídfenntartási keret terhére elvégeztetünk.

Jelen előterjesztésnek pénzügyi kihatása 1.300.000,- Ft, mely az önkormányzat 2016. évi költségvetéséről szóló, SZMJV Önkormányzata Közgyűlésének 5/2016.(III.01.) önkormányzati rendelete 17. mellékletének „Szolgalmi joggal terhelt épületrész karbantartása” előirányzat terhére történne.

Kérem Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2016. április 8.

 Lakézi Gábor

 osztályvezető

**Határozati javaslat**

… /2016. (IV.18.) sz. Gazdasági és Városstratégiai Bizottsági határozat

A Gazdasági és Városstratégiai Bizottság az Átjárási szolgalommal terhelt terület felújításának támogatásáról szóló előterjesztést megtárgyalta és az alábbi döntést hozta.

1. A Bizottság a Wesselényi M. u 34. szám alatti ingatlana kapualjának felújításához utólagos elszámolással, a Szolgalmi joggal terhelt épületrész karbantartása előirányzata terhére maximum 1.300.000,- Ft értékig támogatja.

2. A támogatási szerződés önkormányzat által történő aláírásának feltétele az ingatlan nyilvántartásban a szolgalmi jog bejegyzése.

(A Bizottság a fenti határozatot az Önkormányzat SZMSZ-ének 54. § (5) pont 10. alpontjában kapott felhatalmazása, valamint Szombathely Megyei Jogú Város Önkormányzata Közgyűlésének az önkormányzat 2016. évi költségvetéséről szóló 5/2016.(III.01.) önkormányzati rendeletének 17. mellékletének „Szolgalmi joggal terhelt épületrész karbantartása” előirányzat terhére hozta meg.)

**Felelős:** A végrehajtás előkészítéséért:

Lakézi Gábor, a Városüzemeltetési Osztály vezetője

Stéger Gábor, a Közgazdasági és Pénzügyi Osztály vezetője

**Határidő:** 2016. május 30.